DTAC บวกกว่า 5% นิวไฮในรอบกว่า 1 ปี
DTAC บวกกว่า 5% นิวไฮในรอบกว่า 1 ปี โดยปิดตลาดภาคเช้าอยู่ที่ 54 บาท. บวก 2.75 บาท หรือ 5.37% สูงสุดที่ 54.50 บาท ต่ำสุดที่ 51 บาท มูลค่าซื้อขายที่ 771.23 ล้านบาท 
1 ธ.ค. 2560

ผู้สื่อข่าวรายงานว่า ราคาหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปิดตลาดภาคเช้าอยู่ที่ 54 บาท. บวก 2.75 บาท หรือ 5.37% สูงสุดที่ 54.50 บาท ต่ำสุดที่ 51 บาท มูลค่าซื้อขายที่ 771.23 ล้านบาท ขณะที่ดัชนีตลาดหุ้นไทยโดยรวมบวก 0.33% โดยราคาหุ้น DTC ปรับตัวขึ้นทำนิวไฮในรอบ 1 ปี 8 เดือน นับตั้งแต่ราคาหุ้นปิดอยู่ที่ระดับ 56 บาท เมื่อวันที่ 12 พ.ย. 2558

ด้าน บล.เอเซีย พลัส ระบุในบทวิเคราะห์ (12 ก.ค.) แนะนำ “ถือ” สถานะ Short DTACU17 ทุน 50.25 บาท เป้ากำไร 48.50 บาท Cut Loss 0.60 บาท จากทุน โดยการได้คลื่น 2300 MHz นั้น เข้ามาช่วยลดแรงกดดันในการประมูลคลื่นเดิมกลับมา แต่ยังคงมีต้นทุนสูงจากกลยุทธ์หลักของ DTAC ที่ต้องใช้งบอุดหนุนในการเน้นรักษาฐานลูกค้ารายเดือน และยังมีปัจจัยกดดันจากช่วง Low Season การใช้โทรศัพท์มือถือ คาดกำไรไตรมาส 2/60 อ่อนตัว 43.3% จากไตรมาสก่อน มาที่ 130 ล้านบาท เชื่อว่าราคาปัจจุบันที่ปรับขึ้นสูงเกิน Fair Value สะท้อนสถานการณ์ที่ดีขึ้นไปแล้ว